OpenLLM-France/wikimedia huggingface dataset:
# Babkinita

La babkinita és un mineral de la classe dels sulfurs, que pertany al grup de l'aleksita. Rep el nom en honor de Petr Vasil'evich Babkin (1929-1977), destacat geòleg rus i el primer investigador del dipòsit de Nevskoye.

## Característiques

La babkinita és una sulfosal de fórmula química Pb₂Bi₂(S,Se)₃. Cristal·litza en el sistema trigonal. La seva duresa a l'escala de Mohs és 2.

## Formació i jaciments

Va ser descoberta al dipòsit de wolframi i estany de Nevskoe, a la localitat d'Omsukchan, dins el districte de Ducat, a l'óblast de Magadan, Rússia, on sol trobar-se associada a altres minerals com: wolframita, wittita, tetraedrita, stannita, laitakarita, cosalita, cassiterita i arsenopirita. També ha estat descrita a la mina Trepča Stan Terg, situada al complex de Trepča, dins el districte de Kosovska Mitrovica, a Kosovo.

## Referències

* ↑ «Babkinite» (en anglès). Mindat. [Consulta: 2 novembre 2018].
# Andranik Teymourian

Andranik Teymourian (Teheran, 6 de març de 1983) és un futbolista armeni-iranià de la dècada de 2010.
Fou internacional amb la selecció de l'Iran.
Pel que fa a clubs, defensà els colors de Bolton Wanderers FC, Fulham FC i Esteghlal, entre d'altres.

## Referències

* ↑ The PFA Footballers' Who's Who 2009–10. Mainstream Publishing, 2009, p. 405. ISBN 978-1-84596-474-0.
* ↑ «Iran – A. Teymourian – Profile with news, career statistics and history – Soccerway».
* ↑ «Trotters tie up Teymourian deal». Sky Sports [Consulta: 29 agost 2006]. Arxivat 1 de setembre 2006 a Wayback Machine. «Còpia arxivada». Arxivat de l'original el 2006-09-01. [Consulta: 26 desembre 2018].
* ↑ «Andranik Signs». Fulham FC. Arxivat de l'original el 13 juny 2008. [Consulta: 12 juny 2008].
* ↑ Andranik Teymourian a National-Football-Teams.com (anglès)
* ↑ PersianLeague Profile
* ↑ «Andranik Teymourian at TeamMelli.com». Arxivat de l'original el 19 de novembre 2006. [Consulta: 26 desembre 2018].
* ↑ Andranik Teymourian, Fitxa a Soccerway
# Talaia de Sant Josep

La Talaia de Sant Josep, dita també la Talaiassa (popularment sa Talaiassa) o, simplement, la Talaia, és la muntanya més alta d'Eivissa, amb 475 metres.
Es troba al sud-oest de l'illa d'Eivissa, al municipi de Sant Josep. De fet, el poble de Sant Josep, anomenat de sa Talaia en referència a aquest cim, es troba just a sota. La muntanya presenta un sentit sud-oest nord-est, com totes les muntanyes d'Eivissa i Mallorca. És relativament plana al cim, que es pot pujar per carretera. Hi ha un dels repetidors de senyals de televisió de l'illa. Hi ha vistes de la badia de Portmany i Sant Antoni, els illots que hi ha davant la badia (la Conillera, l'Illa del Bosc i l'Espartar), a l'interior de l'illa d'Eivissa, a ses Salines i a Formentera.
El 7 de gener de 1972 s'hi va estavellar un avió de la companyia Iberia que cobria la ruta Madrid-València-Eivissa causant 104 morts, la totalitat dels seus passatgers i tripulants.

## Referències

* ↑ «Sant Josep de sa Talaia». NOTIB. Institut d'Estudis Catalans.
* ↑ A Eivissa s'anomena talaia (Enciclopèdia d'Eivissa i Formentera, «Talaia, sa») les muntanyes més altes de cada poble (entenent per poble parròquia i no municipi). Així per exemple, la Talaia de Sant Llorenç és la muntanya més alta de Sant Llorenç de Balàfia, i la Talaia de Sant Josep, la més alta de Sant Josep. Per fer notar que no només era la més alta del poble, sinó de tota l'illa, la de Sant Josep sol rebre el nom de la Talaiassa, i així sol aparèixer als llibres. Però la denominació més estesa a Eivissa és senzillament la de la Talaia, ja que, encara que hi hagi més talaies, la de Sant Josep és la talaia per antonomàsia.
* ↑ «Talaia de Sant Josep». Gran Enciclopèdia Catalana. Barcelona: Grup Enciclopèdia Catalana.
# Theodunus

Theodunus fou el nom assignat en la traducció llatina d'Abu-l-Faraj al-Isbahaní a un metge grec al servei del general Hadjadj ben Yusuf (general del califa Abd-al-Màlik ibn Marwan, segle vii).
El nom sembla una transcripció d'un nom àrab que literalment hauria de ser Theodun, però cap de les dues versions, ni Theodun ni Theodunus, sembla correspondre a un nom grec.
Va escriure un compendi mèdic destinat a l'ús del seu fill. Se l'ha confós amb Teòdoc, un metge grec al servei del califa.

## Referències

* ↑ Theodunus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1074
# Tamda Noumercid

Tamda Noumercid (en àrab تامدا نومرسيد, Tāmdā Nūmarsīd; en amazic ⵜⴰⵎⴷⴰ ⵏ ⵓⵎⵕⵚⵉⴹ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 11.922 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Symphurus septemstriatus

Symphurus septemstriatus és un peix teleosti de la família dels cinoglòssids i de l'ordre dels pleuronectiformes que viu a Sri Lanka i Filipines.

## Referències

* ↑ The Taxonomicon (anglès)
* ↑ FishBase (anglès)
# Symphurus pusillus

Symphurus pusillus és un peix teleosti de la família dels cinoglòssids i de l'ordre dels pleuronectiformes que viu al nord-oest de l'Atlàntic (des de l'Estat de Nova York fins a Carolina del Nord).

## Referències

* ↑ The Taxonomicon (anglès)
* ↑ FishBase (anglès)
# Telli peynir

Telli peynir o tel peyniri és un formatge turc fet a la Regió de la Mar Negra. És un formatge poc salat i que fon fàcilment. Com que es fa servir molt a l'elaboració de kuymak, hom també el coneix com a Kuymak peyniri.

## Vegeu també

* Formatge d'Oaxaca

## Referències

* ↑ http://www.hurriyet.com.tr/lezizz/yazarlar/koray-gunyasar/istanbul-peynir-festivali-basladi-41187711
* ↑ https://www.dunya.com/ehlikeyf/en-az-50-cesit-peynirimiz-dunyayla-rekabet-edebilir-haberi-320295
# Tenda dos Milagres

«Tenda dos Milagres» té aquests significats:
* Tenda dos Milagres, una novel·la de l'escriptor brasiler Jorge Amado de 1969
* Tenda dos Milagres, una pel·lícula brasilera de 1977 basada en la novel·la
* Tenda dos Milagres, una minisèrie brasilera de 1985 de Rede Globo.
# Tencent QQ

Tencent QQ, conegut popularment com a QQ, és un servei de missatgeria instantània desenvolupat per Tencent Holdings Limited. QQ també ofereix una gran varietat de serveis, entre els quals jocs socials en línia, botiga de música i d'altres objectes, plataforma de microblogs i xat per veu.
A data de març de 2013 hi havia 798,2 milions de comptes actius de QQ, amb un pic de 176,4 milions d'usuaris simultanis.

## Referències

* ↑ «Tencent Announces 2012 Fourth Quarter and Annual Results» (en anglès). PR Newswire, 20-03-2013.

## Vegeu també

* Llista de clients de missatgeria instantània

## Enllaços externs

* Lloc web oficial (en xinès)
# Terminologia Embryologica

La Terminologia Embryologica (TE) és una llista estandarditzada de paraules utilitzades en la descripció de les estructures embriològiques i fetals humanes. Va ser produït pel Federative International Committee on Anatomical Terminology (Comitè Internacional Federatiu de Terminologia Anatòmica) en nom de la International Federation of Associations of Anatomists (Federació Internacional d'Associacions d'Anatomistes) i publicat a Internet des de 2010. Ha estat aprovat per l'Assemblea General de l'IFAA durant el dissetè Congrés Internacional d'Anatomia a Ciutat del Cap (agost de 2009).
És similar a la Terminologia Anatomica (TA), que estandarditza la terminologia per a l'anatomia humana adulta i que tracta principalment d'una anatomia fàcil de veure. Succeeix la Nomina Embryologica, que va ser inclosa com a component de la Nomina Anatomica.
No va ser inclòs en la versió original de la TA.

## Referències

* ↑ «IFAA». [Consulta: 2 maig 2011].
* ↑ «IFAA History». Arxivat de l'original el 2007-09-29. [Consulta: 6 desembre 2007].
* ↑ prepared by subcommittees of the International Anatomical Nomenclature Committee appointed at the seventh International Congress of Anatomists in New York, 1960, based upon provisional versions approved by the ninth international congress in Leningrad, 1970.. Nomina anatomica: approved by the Tenth International Congress of Anatomists at Tokyo, August 1975, together with Nomina histologica and Nomina embryologica. Amsterdam: Excerpta Medica, 1977. ISBN 0-444-15259-8.
* ↑ ; González-Lorrio, F.; Marantos-Gamarra, D. G.; Jiménez-Collado, J. «Cardiac developmental onomatology: the real heart of the matter». Annals of Anatomy - Anatomischer Anzeiger, 185, 6, 2003, pàg. 525–533. DOI: 10.1016/S0940-9602(03)80119-X. PMID: 14703997.
# Televisió Valenciana

Televisió Valenciana va ser una societat pública valenciana pertanyent al grup Radiotelevisió Valenciana (RTVV) que gestionava diferents canals de televisió Nou Televisió, Nou 24 i Nou HD.
El 22 de desembre del 1986 la marca Televisió Valenciana va ser registrada a l'Oficina Espanyola de Patents i Marques.

## Canals del grup

| Nom | Temàtica | Primera emissió | Darrera emissió |
| Nou o Canal 9 | Generalista | 4 de setembre del 1989 | 29 de novembre del 2013 |
| Nou 24 | Notícies | 6 de setembre del 2010 | 29 de novembre del 2013 |
| Nou HD o Canal 9 HD | Contingut en alta definició | 1 d'agost del 2009 | 29 de novembre del 2013 |

### Antics canals del grup

| Canal | Nom | Temàtica | Primera emissió | Darrera emissió | Notes |
| Notícies Nou | Notícies 9 | Notícies | 16 de febrer del 1997 | 30 d'abril del 1999 | El va substituir Punt 2 |
| Punt 2 | Punt 2 | Cultural, infantil i esportiva | 1 de maig de 1999 | 5 de setembre del 2010 | El va substituir Canal Nou Dos |
| Canal Comunitat Valenciana | Canal Comunitat Valenciana | Generalista fora del territori valencià | 15 de setembre del 1997 | 5 de maig de 2005 | El va substituir Televisió Valenciana Internacional |
| Televisió Valenciana Internacional | Televisió Valenciana Internacional | Generalista fora del territori valencià i emissió a Catalunya a la TDT. | 6 de maig de 2005 | 5 de setembre del 2010 | El va substituir Canal Nou Internacional Des del 16 de juliol del 2010 només es podia vore per internet |
| 24/9 | 24/9 | Notícies | 3 de febrer del 2009 | 5 de setembre del 2010 | El va substituir Nou 24 |
| | Canal Nou 2 | Cultural, infantil i esportiva | 6 de setembre del 2010 | 5 de juliol del 2013 | Es va fusionar amb Nou 24 |
| | Telenoticias | Notícies de la FORTA. | 15 de setembre del 1997 | 31 de juliol del 1998 | Canal de notícies dels canals de la FORTA, constituïda, en aquell moment, per ETB, TV3, TVG, Telemadrid, Canal Sur i Canal 9. |
| | Canal 9 Internacional | Canal d'internet | 6 de setembre del 2010 | 28 de febrer del 2011 | No podia ser mantingut. Substituït per l'emissió online de Nou Multimèdia (només a Internet). |

## Referències

* ↑ «Marca TVV TELEVISIÓ VALENCIANA en España-Oficina Espanyola de Patents i Marques». Arxivat de l'original el 2021-09-28. [Consulta: 28 setembre 2021].
* ↑ La emisión de TVV provoca protestas al impedir la recepción de TV3-El País-05/09/1989
* ↑ L'Estel de Mallorca-Número 356-1 de febrer de 1997
* ↑ TVV afirma haber emitido en sus 15 años 144.000 horas, con una audiencia del 21%-El País-10/10/2004
* ↑ «RTVV rebautiza su segundo canal al año y medio de su creación». El País, 27-04-1999.
* ↑ VÍA DIGITAL 1997: La televisión personal-YouTube
* ↑ Vía Digital elimina el canal de noticias de las autonómicas-El País-30/07/1998
* ↑ Canal Telenoticias (FORTA) 1997-YouTube
# The Brat

The Brat és una pel·lícula estatunidenca dirigida per John Ford i estrenada el 1931. Es basa en l'obra de Maude Fulton de 1917. Una pel·lícula muda prèvia amb el mateix títol havia estat rodada el 1919 amb Alla Nazimova. Aquesta versió de 1931 ha estat actualitzada amb els estàndards contemporanis, per exemple, vestuari, parlar, temes de les notícies .

## Argument

Durant una batuda, The Brat, una noia de disset anys, és detinguda per haver robat aliments. Condemnada, és alliberada gràcies a l'escriptor MacMillan Forester, que paga una fiança i obté la seva custòdia. La porta a la seva propietat de Long Island…

## Repartiment

* Sally O'Neil: The Brat
* Alan Dinehart: MacMillan Forester
* Frank Albertson: Stephen Forester
* William Collier Sr.: Jutge O'Flaherty
* Virginia Cherrill: Angela
* June Collyer: Jane
* J. Farrell MacDonald: Timson
* Mary Forbes: Mrs. Forester
* Albert Gran: el bisbe
* Louise Mackintosh: Lenza
* Margaret Mann: la conserge
* Ward Bond: un policia

## Al voltant de la pel·lícula

* Una primera versió va ser rodada el 1919 per Herbert Blaché, amb Alla Nazimova i Charles Bryant. Otto Brower va realitzar un remake d'aquesta pel·lícula el 1940, sota el títol The Girl from Avenue A, amb Jane Whiters ii Kent Taylor,
* L'escriptora Maude Fulton era també una actriu i va ser la protagonista en l'estrena a Broadway de 1917 de la seva pròpia obra. Dos dels coprotagonistesen van fer carrera en el cinema, Lewis Stone i Edmund Lowe.

## Referències

* ↑ «The Brat». The New York Times.
* ↑ Patrick Brion. John Ford. Éditions de la Martinière. 2002.
* ↑ Blum, Daniel. Pictorial History of the American Theatre 1860-1970, 1970.
# The Brave

The Brave és una pel·lícula estatunidenca dirigida per Johnny Depp, estrenada l'any 1997. Ha estat doblada al català. El guió és una adaptació de la novel·la homònima de Gregory Mcdonald.

## Argument

Per assegurar el futur de la seva família que viu en un barri de barraques, Rafaël (Johnny Depp), un jove desencantat, tanca un tracte amb un productor de cinema (Marlon Brando): en una setmana morirà davant d'una càmera pel seu film.

## Repartiment

* Johnny Depp: Raphael
* Marlon Brando: McCarthy, el productor
* Marshall Bell: Larry
* Elpidia Carrillo: Rita, la dona de Raphael
* Clarence Williams III: pare Stratton
* Frederic Forrest: Lou (pare)
* Max Perlich: Lou (fill)
* Luis Guzmán: Luis
* Alexis Cruz: Heyman
* Lupe Ontiveros: Maria
* Cody Lightning: Frankie, el fill de Raphael
* Nicole Mancera: Marta, la filla de Raphael
* Tricia Vessey: la primera filla a casa de Luis
* Tricia Peters: la segona filla a casa de Luis
* Floyd Westerman: Papà
* Iggy Pop: l'home que menja una enorme cuixa de pollastre

## Al voltant de la pel·lícula

* Molt decebut per les critiques americanes negatives després de la projecció del seu film en la preestrena i en competició al Festival de Canes 1997 (amb Tim Burton membre del jurat, presidit per Isabelle Adjani), Johnny Depp va decidir no distribuir el film als Estats Units.
* Marlon Brando és present menys de 5 minuts al film, un paper curt que decebrà els seus fans, que pensaven que el seu paper era més llarg, i més actiu.
* Per algunes critiques de cinema, com les de Cahiers du Cinéma, la presència de Marlon Brando en aquest film era més aviat un cameo, i no un primer paper, i el seu nom en el cartell era més aviat una basa comercial, per atreure el gran públic, però això no funcionarà, i les entrades per aquest film van ser modestes. En aquest film, Johnny Depp és omnipresent, i la seva presència es menja la pantalla.

## Referències

* ↑ «The Brave». esadir.cat.
* ↑ «The Brave». Allociné.
* ↑ «[ http://www.imdb.com/title/tt0118768/trivia?ref_=tt_trv_trv The Brave]». ImdB.
# Teoria de la decisió

La teoria de la decisió en economia, psicologia, filosofia, matemàtica, i estadística es preocupa de la identificació del valor, la incertesa i altres temes rellevants en una presa de decisió donada, la seva racionalitat i la seva resultant decisió òptima. Està estretament relacionada amb el camp de la teoria dels jocs.
Gran part de la teoria de la decisió és normativa o prescriptiva, és a dir, es preocupa d'identificar la millor decisió a prendre, assumint una decisió ideal completament informada que permeti ser computada acuradament i completament racional. L'aplicació pràctica de l'aproximació prescriptiva es diu anàlisi de la decisió. Les eines del programari exhaustiu i sistemàtic s'anomenen sistemes de suport a la informació (decision support systems).

## Bibliografia

* Akerlof, George A., Yellen, Janet L. «Rational Models of Irrational Behavior». The American Economic Review, 77, 2, maig 1987, pàg. 137–142.
* Anand, Paul. Foundations of Rational Choice Under Risk. Oxford: Oxford University Press, 1993. ISBN 0198233035. (an overview of the philosophical foundations of key mathematical axioms in subjective expected utility theory – mainly normative)
* Arthur, W. Brian «Designing Economic Agents that Act like Human Agents: A Behavioral Approach to Bounded Rationality». The American Economic Review, 81, 2, maig 1991, pàg. 353–9.

## Enllaços externs

* Un exemple pràctic de la teoria de la presa de decisions i de la parada òptima
# The Jimi Hendrix Experience

The Jimi Hendrix Experience va ser un grup de rock molt influent i de curta existència dels anys 1960, que es va destacar pel virtuosisme del guitarrista Jimi Hendrix, en cançons com Purple Haze, Foxy Lady, Hey Joe, Voodoo Child (Slight Return) i All Along The Watchtower, Little Wing. Si bé Hendrix era el líder i centre d'atenció, els altres dos membres van ser vitals.

## Integrants

* Jimi Hendrix - guitarra, veu principal
* Noel Redding - Baix elèctric, veu
* Mitch Mitchell - Bateria

## Discografia

* Are You Experienced? (UK: maig de 1967; US: agost de 1967) (UK: #2; US: #5)
* Axis: Bold As Love (desembre de 1967) (UK: #5; US: #4)
* Electric Ladyland (setembre de 1968) (UK: #5; US: #1)

## Vegeu també

* Jimi Hendrix
# Torrent de la Font del Gall

El Torrent de la Font del Gall és un afluent per l'esquerra del Torrent Forcat que transcorre íntegrament pel terme municipal de Gòsol, al Berguedà.

## Xarxa hidrogràfica

La xarxa hidrogràfica del Torrent de la Font del Gall, que també transcorre íntegrament pel terme municipal de Gósol, està integrada per un total de dos cursos fluvials que sumen una longitud total de 1.350 m.

## Enllaços externs

   * Mapa de l'Institut Cartogràfic de Catalunya
   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Thenay (Indre)

Thenay és un municipi francès, situat a la regió del Centre - Vall del Loira, al departament de l'Indre. Està situat a la riba del riu Cruesa. El 2021 tenia 893 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Timàlia gorjablanca

La timàlia gorjablanca (Stachyris oglei) és un ocell de la família dels timàlids (Timaliidae).

## Hàbitat i distribució

Habita matolls a les muntanyes del nord-est de l'Índia, al nord-est d'Assam i sud-est d'Arunachal Pradesh.

## Referències

* ↑ «Timàlia gorjablanca». Cercaterm. TERMCAT, Centre de Terminologia. Rev. 20/12/2021(català)
# Tit Numisi

Tit Numisi (en llatí Titus Numisius) era un magistrat romà del segle ii aC, nascut a Tarquínia.
Va ser un dels deu comissionats romans enviats l'any 167 aC al regne de Macedònia per regular els afers interns després de la conquesta d'aquest territori pel cònsol Luci Emili Paul·le Macedònic.
Per la mateixa època, o potser una mica abans, va ser el cap d'una ambaixada enviada pel senat per fer de mediador entre Antíoc IV Epífanes i els ptolemeus.

## Referències

* ↑ Titus Livi. Ab Urbe Condita XLV,17
* ↑ Polibi. Històries XXIX,10
# Tit Memmi

Tit Memmi (en llatí Titus Memmius) va ser un magistrat romà del segle ii aC. Formava part de la gens Mèmmia, una gens romana d'origen plebeu.
El senat romà va enviar a Memmius com a ambaixador a Acaia i a Macedònia per escoltar les queixes dels provincials contra els magistrats romans d'aquells districtes. Es desconeixen els resultats de les seves gestions. Això va passar al començament del domini romà, iniciat l'any 168 aC.

## Referències

* ↑ Titus Livi. Ab Urbe Condita XLIII,5
# Tinganes

Tinganes és un promontori rocós situat a l'extrem d'una petita península de Tórshavn, capital de les illes Fèroe. És també la zona de la ciutat on hi ha hagut tradicionalment la seu del Løgting, el parlament feroès. Aquest parlament és un dels més antics del món, juntament amb el del turó de Tynwald de l'illa de Man i el Þingvellir d'Islàndia. Se'n té la primera constància el 825, quan els colons noruecs van establir el Ting (parlament) en aquest espai. El 1856 el Løgting es va traslladar al nord de la ciutat, però el govern de les illes encara es reuneix en aquest lloc. De fet Tinganes significa moll del parlament o punt del parlament en feroès.
A Skansapakkhusið, nom de la península on se situa el Tinganes, hi ha algunes de les cases més antigues de Tórshavm. Algunes daten dels segles XIV, d'altres les van construir al llarg dels segles XVII i xviii. Skansapakkhusið sobresurt al bell mig del port de la ciutat i el divideix en les parts anomenades Eystaravág i Vesteravág.

## Referències

* ↑ «Tinganes» (en anglès). Visit Faroe Islands. [Consulta: 2 desembre 2018].
* ↑ Proctor, 2016.

## Bibliografia

* Proctor, James. Faroe Islands. (en anglès). Bradt travel guides, 2016. ISBN 1784770132.

## Enllaços externs

* Informació històrica del Tinganes (anglès) (feroès)
* Cronologia de la història de les Fèroe. (alemany)
# Tradicionalisme

El tradicionalisme és, en la història de la filosofia, la tendència a defensar les tradicions com el conjunt d'usos i costums heretats de la història que cal valorar, respectar i defensar.
Aquesta doctrina filosòfica postula que les tradicions són argument per defensar el paradigma social del passat i la seua preservació. En aquest sentit és una de les doctrines més importants que han influït en la dreta política, oposant-se a altres corrents de la dreta política com el liberalisme que defensa els canvis i les reformes que pot plantejar la societat, o el feixisme que propugna una transformació de la societat a través d'un estat totalitari.
Dins del tradicionalisme s'hi han desenvolupat diferents corrents; una pot ser el reaccionari, que en els cas català el veuríem representat pel carlisme, una altra el tradicionalisme identitari català que vindria representat pel catalanisme conservador i catòlic de Josep Torras i Bages; així mateix hi ha un tradicionalisme d'arrel conservadora molt rebec als canvis socials però que atén als canvis que experimenten les societats i a fi de mantenir els valors troncals de la societat, postula l'adaptació als canvis; aquest darrer tradicionalisme és considerat com a fill del pensament d'Edmund Burke.

## Bibliografia

* «Tradicionalisme». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Carlisme
* Josep Torras i Bages
* Jacint Verdaguer
* Jaume Balmes
* Jaume Collell i Bancells
* Lliga Espiritual de la Mare de Déu de Montserrat
* Unió Catalanista
* Francisco Elías de Tejada
* Edmund Burke
* Dret natural
* Invenció de la tradició
# Torneig d'Istanbul 2017

«Torneig d'Istanbul 2017» té aquests significats:
* Torneig de tennis masculí: TEB BNP Paribas İstanbul Open 2017
* Torneig de tennis femení: TEB BNP Paribas İstanbul Cup 2017